Document ID: 32008R0362

32008R0362
L 112/1
SLUŽBENI LIST EUROPSKE UNIJE
14.04.2008.
UREDBA VIJEĆA (EZ) br. 362/2008
od 14. travnja 2008.
o provedbi Uredbe (EZ) br. 1177/2003 Europskog parlamenta i Vijeća o statistici Zajednice o dohotku i životnim uvjetima (EU-SILC) u pogledu popisa ciljnih sekundarnih varijabli za 2009. o materijalnoj deprivaciji
(Tekst značajan za EGP)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1177/2003 Europskog parlamenta i Vijeća od 16. lipnja 2003. o statistici Zajednice o dohotku i životnim uvjetima (EU-SILC) (1), a posebno njezin članak 15. stavak 2. točku (f),
budući da:
(1)
Uredbom (EZ) br. 1177/2003 uspostavljen je zajednički okvir sustavne izrade statistike Zajednice o dohotku i životnim uvjetima obuhvaćajući usporedive i aktualne transverzalne i longitudinalne podatke o dohotku te razini i strukturi siromaštva i socijalne isključenosti na nacionalnoj razini i razini Europskoj unije.
(2)
Prema članku 15. stavku 2. točki (f) Uredbe (EZ) br. 1177/2003, potrebne su provedbene mjere za popis ciljnih sekundarnih područja i varijabli koje svake godine treba uključiti u transverzalnu komponentu EU-SILC-a. Za 2009. godinu trebalo bi utvrditi popis ciljnih sekundarnih varijabli uključenih u modul o materijalnoj deprivaciji. To bi trebalo popratiti šiframa varijabli i definicijama.
(3)
Odbor za statistički program nije dostavio pozitivno mišljenje. U takvom slučaju, slijedom postupka iz članka 14. stavka 2. Uredbe (EZ) br. 1177/2003, Komisija treba bez odgađanja dostaviti Vijeću prijedlog o mjerama koje treba poduzeti te o tome obavijestiti Europski parlament,
DONIJELO JE OVU UREDBU:
Članak 1.
Popis ciljnih sekundarnih varijabli, šifri varijabli i definicija za modul o materijalnoj deprivaciji za 2009. koji se treba uključiti u transverzalnu komponentu statistike Zajednice o dohotku i životnim uvjetima (EU-SILC) utvrđen je u Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 14. travnja 2008.

Labels: 12
0
19